Projekts

**MINISTRU KABINETA SĒDES PROTOKOLLĒMUMS**

Rīgā Nr. 2016.gada \_\_\_ .\_\_\_\_\_\_\_

**.§**

**Par likumprojektu “Grozījumi Patvēruma likumā”**

(...)

1. Atbalstīt iesniegto likumprojektu.
2. Noteikt, ka atbildīgais par likumprojekta turpmāko virzību Saeimā ir iekšlietu ministrs.
3. Pēc likumprojekta pieņemšanas Iekšlietu ministrijai sadarbībā ar Labklājības ministriju, atbilstoši Likuma par budžetu un finanšu vadību 9.panta piecpadsmitajai daļai, sagatavot un iesniegt Ministru kabinetā rīkojuma projektu par apropriācijas pārdali starp ministrijām, kas paredz pārdalīt finansējumu no Iekšlietu ministrijas pamatbudžeta apakšprogrammas 11.01.00 „Pilsonības un migrācijas lietu pārvalde” uz Labklājības ministrijas pamatbudžeta apakšprogrammu 20.04.00 “Bēgļa un alternatīvo statusu ieguvušo personu pabalsti” 2017.gadā ne vairāk kā 312 026 EURapmērā un 2018.gadā un turpmāk ik gadu 81 373 EUR apmērā pabalstu uzturēšanās izmaksu segšanai bēglim vai alternatīvo statusu ieguvušai personai, vienlaikus paredzot, ka bēgļu un alternatīvo statusu ieguvušo personu pabalstu izmaksu nodrošināšanai Labklājības ministrijas pamatbudžetā tiks izveidota jauna apakšprogramma 20.04.00 “Bēgļa un alternatīvo statusu ieguvušo personu pabalsti” un 2017.gadā uz Labklājības ministrijas pamatbudžeta apakšprogrammu 97.02.00 “Nozares centralizēto funkciju izpilde” 81 900 EUR apmērā, veicot transferta pārskaitījumu no pamatbudžeta uz valsts sociālās apdrošināšanas aģentūras speciālā budžeta apakšprogrammu 04.05.00 ”Valsts sociālās apdrošināšanas aģentūras speciālais budžets” Valsts sociālās apdrošināšanas aģentūras sistēmu programmatūras izmaiņu ieviešanas izdevumu segšanai.
4. Finanšu ministrijai likumprojekta „Par valsts budžetu 2018.gadam” un likumprojekta „Par vidēja termiņa budžeta ietvaru 2018., 2019. un 2020.gadam” sagatavošanas procesā 2018.gadā paredzēt finansējumu 205 632 EUR apmērā pabalstu uzturēšanās izmaksu segšanai personām, kurām atbilstoši Rīcības plānam nepieciešama starptautiskā aizsardzība, pārvietošanai un uzņemšanai Latvijā un kuras ieguvušas bēgļa vai alternatīvo statusu Labklājības ministrijas apakšprogrammā 20.04.00 “Bēgļa un alternatīvo statusu ieguvušo personu pabalsti”. Notiekot izmaiņām Ministru kabineta 2015.gada 2.decembra rīkojumā Nr.759 “Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” noteiktajā pārvietošanas un uzņemšanas grafikā, un piešķirtais finansējums ir nepietiekams, Labklājības ministrijai sagatavot rīkojuma projektu par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”.

Ministru prezidents M.Kučinskis

Valsts kancelejas direktors M.Krieviņš

Iesniedzējs:

Iekšlietu ministrs R.Kozlovskis

Vīza:

valsts sekretāre I.Pētersone - Godmane

12.10.2016. 9:45

324

R.Brīvniece, 67219453

ramona.brivniece@pmlp.gov.lv